Lüderitz

**Lüderitz** é unha cidade portuaria de Namibia, situada na rexión de Karas, a máis meridional do país.

## Xeografía 
O municipio ocupa unha superficie de 112,9&nbsp;km². No ano 2011 tiña 12 537 habitantes, cunha densidade de poboación de 162,44 hab./km².

Ten un clima semidesértico, con fortes diferenzas entre as temperaturas (máxima anual media, 37,5&nbsp;°C, e mínima anual media de 0,2&nbsp;°C) e escaseza de precipitacións, cunha media anual de 17&nbsp;mm.

## Historia 
A cidade foi fundada o 12 de maio de 1883 polo comerciante bremés Adolf Lüderitz, despois da compra da Angra Pequena e os seus arredores a un xefe local nama.

A cidade comezu como unha factoría con actividade pesqueira e de recolección de guano. Foi a cidade principal da Compañía Colonial da África do Suroeste Alemá.

En 1909, tras o descubrimento de diamantes na zona, Lüderitz converteuse nunha cidade próspera. Na actualidade a extracción de diamantes eé escasa, pero segue sendo importante.

O seu porto é de augas pouco profundas, o que o fai inutilizábel para as naves modernas. Isto conduciu a que Walvis Bay se convertera no centro industrial marítimo de Namibia. Recentemente, porén, a construción dun molle novo permitiu que buques de pesca máis grandes atraquen en Lüderitz.

## Economía 
A actividade pesqueira é a principal fonte de ingresos da cidade. É importante a pesca de lagosta e pescada. A maior parte das capturas destínanse á exportación. España é un dos principais destinos das exportacións pesqueiras. A antiga empresa española Pescanova (e agora a súa sucesora Nueva Pescanova), ten dúas plantas de procesado Namibia, a principal, NovanNam-Lüderitz, en Lüderitz, onde traballan 1 800 operarios dedicados a elaboración dos produtos capturados pola frota pesqueira que a compañía posúe no país. A outra, NovaNam-Walvis Bay, está localizada en Walvis Bay, onde a empresa ten 300 operarios.

miniatura|Antiga estación ferroviaria, hoxe en desuso.

O turismo cada vez se afianza máis como unha importante fonte de ingresos. Na cidade hai edificios coloridos da época colonial alemá, incluíndo algúns exemplos de Art Nouveau que recordan con nostalxia estar en Alemaña, pero co deserto de fondo. A cidade tamén foi redeseñada nun intento por atraer turistas á área, que inclúe unha zona ribeirá para tendas e oficinas.

Lüderitz conta adenais con construcións para a protección da vida salvaxe, incluíndo focas, pingüíns, flamengos e avestruces.

É tamén sede dun museo, nun edificio que antigamente era a cabeceira final da liña férrea a Keetmanshoop.

Nas aforas de Lüderitz xace o pobo fantasma de Kolmanskop. Este pobo, antigamente animado, está agora abandonado e en constante loita para non ser enterrado baixo as movedizas dunas das areas do deserto do Namib.

## Galería de imaxes 

Wappen Lüderitz - Namibia.jpg|Escudo de armas da cidade
Altes Wappen Lüderitz - Namibia.jpg|Escudo de armas na época colonial alemá
Diamanthartlaub.jpeg|O porto de Lüderitz
Luderitz, Blick von der Haifischinsel.jpg|A cidade vista desde a illa dos Tiburóns
Lüderitzbucht aerial.jpg|Foto aérea de Lüderitz

## Notas 
## Véxase tamén 
### Ligazóns externas 
* Lüderitz. Between wind and water  .
* Nueva Pescanova presenta el documental "La Ciudad que Nació del Mar".